Z Á P I S N I C A
zo zasadnutia Obecného zastupiteľstva v Rakoviciach  
konaného dňa  6. novembra 2014 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová 
 Ján Hevier
		        Anna Magalová
                                Ing. Július Šmýkal	

Neprítomní:            Miroslav Masár – poslanec OZ
	
Ostatní prítomní:     Jarmila Chnápková – zapisovateľka
		         Mária Dekanová	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	VZN č. 1/2014 o dani z nehnuteľností
4.	VZN č. 14/2014 o podmienkach nájmu obecných bytov v Rakoviciach
5.	VZN č. 19/2014 o dani za psa
6.	VZN č. 21/2014 o dani za ubytovanie na území Obce Rakovice
7.	VZN č. 24/2014, ktorých sa určujú podrobnosti financovania materskej školy a školských zariadení zriadených na území Obce Rakovice
8.	Rozpočet Obce Rakovice na roky 2015, 2016 a 2017  
9.	Voľba kontrolóra Obce Rakovice  
10.	Rôzne
11.	Záver

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní je prítomná nadpolovičná väčšina poslancov obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Annu Magalovú a Mgr. Romanu Dalošovú. O programe zasadnutia dal starosta hlasovať.

Hlasovanie:
Počet poslancov:                                            5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  85/2014
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  86/2014
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. VZN č. 1 o dani z nehnuteľností 
Materiály k tomuto bodu rokovania obdržali poslanci na zasadnutí zastupiteľstva. Návrh VZN o dani z nehnuteľností bol zverejnený na internetovej stránke obce a na úradnej tabuli obce dňa 21.10.2014. Od 15.10.2014 nadobudol účinnosť zákon č. 268/2014, ktorým sa mení a dopĺňa zákon č. 582/2004 Z z. o miestnych daniach a miestnom poplatku za komunálne odpady a drobné stavebné odpady. Touto novelou dochádza k viacerým zmenám a úpravám, hlavnými sú: spresňuje sa predmet dane pri stavbách garáží (samostatne stojace garáže, stavby hromadných garáží a stavby hromadných garáží umiestnených pod zemou). Zdaňovanie sa rozšírilo aj na tie pozemky, na ktorých sú umiestnené transformačné stanice a predajné stánky. Daňová povinnosť vznikne pri nadobudnutí dedičstva dedením na základe právoplatného rozhodnutia o dedičstve v prvý deň kalendárneho mesiaca, ktorý nasleduje po dni, kedy došlo k nadobudnutiu nehnuteľnosti. Pôjde o pomernú časť dane. Dôležitou zmenou je aj to, že zdaňovať sa budú aj stavby, ktoré sú postavené na pilótach. V predchádzajúcom roku sme mali schválenú ročnú sadzbu dane z pozemkov pri ornej pôde, chmelniciach, viniciach, ovocných sadoch a trvalých trávnych porastoch vo výške 0,45 % a pri ostatných druhoch pozemkov bola ročná sadzba dane vo výške 0,30 %.  V návrhu VZN platného od 1.1.2015 je uvedená rovnaká sadzba dane vo výške 0,45 % pri všetkých druhoch pozemkov. Prepočtom dane z pozemkov pri tejto úprave bude navýšený rozpočet dane z pozemkov niečo vyše 800 eur. Občanov sa toto navýšenie dotkne minimálne, zvýšenie dane približne o 1 euro, najviac sa navýšenie dotkne stavebných pozemkov, nakoľko pri nich je najvyššia hodnota pozemku podľa zákona až 13,27 eur za 1 m2.  K zverejnenému návrhu VZN mala pripomienku len kontrolórka obce Ing. Duračková, ktorá navrhla v § 6 v záverečných ustanoveniach zmeniť slovo „sa zrušuje“ za „stráca účinnosť“. Starosta obce dal o návrhu VZN hlasovať.   

Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  87/2014
Obecné zastupiteľstvo v Rakoviciach
s c h v a ľ u j e
VZN obce Rakovice č. 1/2014 o dani z nehnuteľností.

Bod 4.  VZN č. 14/2014 o podmienkach nájmu obecných bytov v Rakoviciach
Obec Rakovice postavila v roku 2008 s podporou Štátneho fondu rozvoja bývania 2 bytové domy so 16 bytmi. Všeobecne záväzné nariadenie, ktoré upravuje podmienky evidencie žiadostí, prideľovania a správy nájomných bytov v bytových domoch, musí byť v súlade so Zákonom č. 443/2010 Z. z. o dotáciách na rozvoj bývania a o sociálnom bývaní. Návrh VZN bol zverejnený na internetovej stránke obce a na úradnej tabuli dňa 20.10.2014. Pripomienku podala len kontrolórka obce Ing. Duračková na doplnenie bodu 4 v článku 2, kde je nesprávne uvedené „30 dní pre uzatvorením“ a správne má byť „30 dní pred uzatvorením“. Ďalej v návrhu VZN navrhuje vynechať bod 4 v článku 5. Starosta obce dal o návrhu VZN č. 14/2014 hlasovať.   

Hlasovanie:
Počet poslancov:          			5 
Počet prítomných poslancov:      		4 
Počet prítomných poslancov pri hlasovaní: 	4
Hlasovanie:   za  :            4
	        proti:            0	           
        zdržal sa:      0

U z n e s e n i e   č.  88/2014
Obecné zastupiteľstvo v Rakoviciach
s c h v a ľ u j e
VZN obce Rakovice č. 14/2014 o podmienkach nájmu obecných bytov v Rakoviciach.

Bod 5.  VZN č. 19/2014 o dani za psa

Návrh VZN o dani za psa zverejnený na internetovej stránke obce a na úradnej tabuli obce dňa 23.10.2014. Od 15.10.2014 nadobudol účinnosť zákon č. 268/2014, ktorým sa mení a dopĺňa zákon č. 582/2004 Z z. o miestnych daniach a miestnom poplatku za komunálne odpady a drobné stavebné odpady. Touto novelou dochádza v zmene predmetu dane za psa v § 22 bod 2c). Sadzby dane meniť nebudeme, len spresňujeme predmet dane. Pripomienku podala len kontrolórka obce Ing. Duračková na náhradu za výraz „sa zrušuje“ na „stráca účinnosť“. Starosta obce dal o návrhu VZN hlasovať. 

Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e    č. 89/2014 
Obecné zastupiteľstvo v Rakoviciach
s c h v a ľ u j e
VZN obce Rakovice č. 19/2014 o dani za psa.

Bod 6. VZN č. 21/2014 o dani za ubytovanie na území Obce Rakovice

Návrh VZN o dani za ubytovanie je vypracované v súlade so zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (novela zákona, ktorá nadobudla účinnosť 15. októbra 2014).
V návrhu VZN o dani za ubytovanie s účinnosťou od 1.1.2015 sa mení celé znenie predmetu dane, a to na: „Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenia prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.  Starosta dal o návrhu hlasovať. Sadzba dane sa stanovuje na 0,30 eur. Vo VZN sa spresnili povinnosti prevádzkovateľa, oslobodenia od dane za ubytovanie. Ing. Duračková podala pripomienku zmeniť výraz „sa zrušuje“ za „ruší“. Poslankyňa Magalová povedala, aby boli prevádzkovatelia zariadení, v ktorých sa prechodne ubytováva aj oboznámení s VZN. Starosta dal o návrhu VZN hlasovať.  
 
Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  90/2014
Obecné zastupiteľstvo v Rakoviciach
s c h v a ľ u j e
VZN obce Rakovice č. 21/2014 o dani za ubytovanie na území obce Rakovice.

Bod 7. VZN č. 24/2014, ktorých sa určujú podrobnosti financovania materskej školy a školských zariadení zriadených na území Obce Rakovice

Povinnosť pre obec vypracovať VZN vyplýva z § 6 ods. 12 písm. C) zákona č. 596003 Z.z. o správe v školstve a školskej samospráve a o zmene a doplnení zákonov v znení neskorších predpisov. Obec je povinná v rámci svojich originálnych kompetencií určiť vo VZN podrobnosti financovania materských škôl a školských zariadení, lehota na predloženie údajov potrebných na financovanie, výšku finančných prostriedkov určených na mzdy a prevádzku školských zariadení a deň v mesiaci, do ktorého obec poskytne finančné prostriedky školám. Obec Rakovice je zriaďovateľom materskej školy, školskej jedálne, školského klubu detí a centra voľného času. Kontrolórka Ing. Duračková podala pripomienku, že podľa novely zákona sa v podrobnostiach financovania uvádza namiesto „predchádzajúceho kalendárneho roka“ nové znenie „začínajúceho školského roka“. Táto zmena sa premietne do každého bodu financovania vo VZN. Ďalej kontrolórka pripomenula uviesť v záhlaví VZN správny ods. zákona č. 369/1990 o obecnom zriadení, podľa ktorého  obec uvedené VZN prijíma. Starosta dal o návrhu VZN po úpravách hlasovať.
 
Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  91/2014
Obecné zastupiteľstvo v Rakoviciach
s c h v a ľ u j e
VZN obce Rakovice č. 24/2014, ktorým sa určujú podrobnosti financovania materskej školy a školských zariadení zriadených na území obce Rakovice.

Bod 8. Rozpočet Obce Rakovice na roky 2015, 2016 a 2017  

Účtovníčka obce p. Dekanová predložila poslancom návrh rozpočtu na roky 2015, 2016 a 2017. Podľa zákona o rozpočtových pravidlách sa výdavky rozpočtu schvaľujú na úrovni hlavných kategórií. Je na zvážení poslancov, či sa bude návrh rozpočtu predkladať takto, alebo je potrebné všetko rozpisovať po položkách. Už na minulom zasadnutí OZ bolo schválené, že rozpočet sa bude predkladať bez programovej štruktúry. Návrh rozpočtu zatiaľ nebol zverejnený, je predložený len poslancom v 2 návrhoch. Poslanec Ing. Šmýkal  navrhol, aby sa rozpočet predkladal na úrovni položiek ekonomickej klasifikácie. Účtovníčka vysvetlila poslancom, čo všetko je do návrhu rozpočtu premietnuté, s akými kapitálovými prostriedkami sa v roku 2015 počíta. Z tohto dôvodu zoberú poslanci návrh rozpočtu len na vedomie a rokovať o ňom sa bude až na nasledujúcom zasadnutí OZ, ktoré bude pravdepodobne 6.decembra, aby mohol byť aj návrh rozpočtu zverejnený na úradnej tabuli a na internetovej stránke obce. Starosta dal o návrhu hlasovať.
 
Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  92/2014
Obecné zastupiteľstvo v Rakoviciach
b e r i e    n a   v e d o m i e
návrh rozpočtu obce Rakovice na roky 2015, 2016 a 2017. 

Bod 9. Voľba kontrolóra Obce Rakovice  

Kontrolórovi obce končí funkčné obdobie dňa 31.12.2014. Dňa 23. 9.2014 bolo zverejnené na úradnej tabuli a na internetovej stránke obce výberové konanie na voľbu hlavného kontrolóra obce Rakovice. Kandidáti na túto funkciu mali do 23.10.2014 doručiť na obecný úrad prihlášku spolu s požadovanými dokladmi. Do stanoveného termínu sme obdržali len 1 prihlášku na výberové konanie. Kandidátka na funkciu hlavného kontrolóra sa však zasadnutia a výberového konania nemohla zúčastniť. Obecné zastupiteľstvo v Rakoviciach po skontrolovaní predložených dokladov konštatovalo, že boli predložené všetky požadované doklady. Pri voľbe hlavného kontrolóra sa vyžaduje, aby bolo OZ uznášaniaschopné, t.j. aby bola prítomná nadpolovičná väčšina všetkých poslancov. Na jeho zvolenie je potrebný súhlas nadpolovičnej väčšiny všetkých poslancov, teda nielen väčšiny prítomných poslancov. Starosta dal hlasovať o spôsobe vykonania voľby hlavného kontrolóra na návrh Ing. Šmýkala verejným hlasovaním.

Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  93/2014
Obecné zastupiteľstvo v Rakoviciach
s c h v a ľ u j e
spôsob vykonania voľby hlavného kontrolóra: verejným hlasovaním.

Ďalej dal starosta hlasovať o kandidátke na hlavného kontrolóra, ktorá jediná sa prihlásila do výberového konania na uvedenú funkciu.
 
Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  94/2014
Obecné zastupiteľstvo v Rakoviciach
a) k o n š t a t u j e, že voľba hlavného kontrolóra sa uskutočnila v súlade so zákonom č. 369/1990 Zb. o obecnom zriadení v znení neskorších predpisov
b) v o l í  v súlade s § 11 ods. 4 písm. j), § 18a ods. 1 a ods. 5 zákona č. 369/1990 Zb. o obecnom zriadení v znení neskorších predpisov do funkcie hlavného kontrolóra Ing. Luciu Duračkovú na obdobie šiestich rokov od 01.01.2015 do 31.12.2020.
c) u r č u j e v súlade s § 11 ods. 4 písm. j) zákona č. 369/1990 Zb. o obecnom zriadení v znení neskorších predpisov s účinnosťou od 01.01.2015 plat hlavného kontrolóra podľa § 18c ods. 1 a ods. 2 zákona č. 369/1990 Zb. o obecnom zriadení v znení neskorších predpisov podľa pracovného úväzku 0,06
d)  s c h v a ľ u j e  v súlade s § 11 ods. 4 písm. j) zákona č. 369/1990 Zb. o obecnom zriadení v znení neskorších predpisov odmenu hlavnému kontrolórovi vo výške 15 % u určeného platu.

Bod 10. Rôzne

10.1.
Starosta obce oboznámil poslancov s tým, že kontrolórka obce Ing. Lucia Duračková vykonávala funkciu kontrolórky obce v období 6 rokov od 01.01.2009 do 31.12.2014. Ing. Šmýkal navrhol vyplatiť kontrolórke obce za obdobie január až november 2014 odmenu vo výške 25 % mesačného platu za 11 mesiacov roka. Starosta dal o návrhu hlasovať. 

Hlasovanie:
Počet poslancov:                                           5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  95/2014
Obecné zastupiteľstvo v Rakoviciach
s c h v a ľ u j e
odmenu kontrolórke vo výške 25 % mesačného platu za 11 mesiacov roku 2014. Odmena bude vyplatená v termíne výplat za mesiac november 2014.

10.2.
V zásadách o odmeňovaní poslancov a komisií je uvedené, že členom komisií budú priznané ročné odmeny podľa výsledkov ich práce, spravidla do výšky 40,00 eur na člena. O celkovej výške odmeny pre komisiu rozhoduje na návrh predsedu komisie Obecné zastupiteľstvo. Komisia životného prostredia a verejného poriadku v roku 2014 zasadala viacej krát, členovia komisie sa zúčastňovali obhliadok na mieste pri uskutočňovaní výrubov drevín občanmi, ktorí požiadali obec o vydanie súhlasu na výrub drevín v obci na svojich nehnuteľnostiach. Poslanec Ing. Šmýkal navrhol, že keď komisia zasadala viac krát, nech sa odmena vo výške  40,00 eur vyplatí každému členovi komisie. Komisia na posudzovanie žiadostí o prideľovanie nájomných bytov zasadala v roku 2014 2-krát. Ing. Šmýkal ako predseda tejto komisie navrhol vyplatiť každému členovi 10,00 eur za 1 zasadnutie. Inventarizačná komisia zasadala 1-krát, tiež je tu návrh vyplatiť za 1 sedenie každému členovi 10,00 eur. Starosta dal o návrhu hlasovať. 

Hlasovanie:
Počet poslancov:          			5
Počet prítomných poslancov:      		4 
Počet prítomných poslancov pri hlasovaní: 	4
Hlasovanie:   za  :        	4
	        proti:       	0	           
        zdržal sa:   	0

U z n e s e n i e   č.  96/2014
Obecné zastupiteľstvo v Rakoviciach
s c h v a ľ u j e
a)	vyplatiť každému členovi inventarizačnej komisie a komisie na posudzovanie žiadostí na prideľovanie nájomných bytov 10,00 eur za 1 zasadnutie,
b)	vyplatiť členom komisie životného prostredia a verejného poriadku ročnú odmenu vo výške 40,00 eur.

10.3.
Na zasadnutí OZ dňa 30.10.2014 starosta obce oboznámil poslancov s tým, že p. Hochel chce predať svoje nehnuteľnosti vedľa bytoviek, kde má vybudované parkovisko pre kamióny, nakoľko toto parkovisko presúva do objektu bývalého hospodárskeho strediska spoločného poľnohospodárskeho družstva v Rakoviciach. Objekt je vybudovaný s pripojením na všetky inžinierke siete, je oplotený betónovým plotom, vlnitým plechom, v objekte má umiestnenú unimobunku s pripojením na elektrickú sieť a mobilné garáže. Bol by tom ideálny objekt pre vybudovanie zberného dvora pre našu obec. Poslanci mali dnes vyjadriť svoj názor na kúpu tohto pozemku a obec nájsť finančné prostriedky na nákup objektu. Objekt má veľkosť 1 621 m2 a cenu za 1 m2 predávajúci navrhuje vo výške 35,00 eur. Poslanci sa zhodne vyjadrili k tomu, že by to bolo vhodné riešenie umiestnenia zberného dvora, občania by tiež mali blízko do zberného dvora. Poslankyňa Magalová mala však dotaz na to, či nebude smrad v okolí tohto dvora. Starosta sa vyjadril, že nebude, z dôvodu uskladnenia a zberania  surovín do  kontajnerov a  nádob na to určených. Poslanci sa zhodli na tom, že ak budeme mať na to finančné prostriedky, tak by sme pozemok mohli kúpiť. Je potrebné však, aby boli s predávajúcim dohodnuté zmluvné podmienky, aby sme platbu nemuseli uskutočniť naraz, ale v zmluve dohodnúť prijateľnú cenu za 1 m2 a splátkový kalendár . 

Hlasovanie:
Počet poslancov:                                            5
Počet prítomných poslancov:                        4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  97/2014
Obecné zastupiteľstvo v Rakoviciach
o d p o r ú č a
starostovi obce prerokovať s vlastníkom nehnuteľnosti zmluvné podmienky na predaj nehnuteľnosti a splátkový kalendár.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:     Anna Magalová                         ............................................

                                           Mgr. Romana Dalošová            ............................................

Zápisnicu zapísala:            Jarmila Chnápková                     ...........................................

                                                  Dušan   D a l o š
                                                  starosta obce